**SINTEZA OBIECȚIILOR, PROPUNERILOR ȘI RECOMANDĂRILOR**

la proiectul Hotărârii Consiliului de Administraţie al ANRCETI cu privire la raportarea de date statistice de către furnizorii de servicii poştale

|  |  |  |  |
| --- | --- | --- | --- |
| **Nr.** | **Recomandări parvenite** | **Poziţia ANRCETI** | **Argumentarea poziţiei ANRCETI** |
|  | **DHL, UPS, FedEx, Pony Express** |  |  |
|  | Din numele reprezentanților oficiali ai companiilor DHL, UPS, FedEx, Pony Express, în Republica Moldova (Operatori Poștali Express) vă asigurăm de înaltele noastre considerațiuni.  Prin prezenta scrisoare dorim să expunem cu privire la periodicitatea completării și transmiterii Raportului statistic SP Servicii poștale, și anume susținem conceptul de raportare anuală cu renunțarea la rapoartele semestriale.  Am analizat atent beneficiile fiecărei abordări și am ajuns la concluzia că raportarea anuală este mai justificată pentru obiectivele și necesitățile ținerii evidenței și efectuarea analizei pieței serviciilor poștale. Mai jos, am dori să vă prezentăm argumentele poziției enunțate:   1. Eficiență și economie de resurse (reducerea costurilor și resurselor): Generarea și analiza rapoartelor statistice necesită resurse umane și financiare considerabile. Optând pentru prezentarea anuală, putem economisi timpul colaboratorilor noștri și le putem utiliza în alte aspecte ale activității noastre care necesită atenție sporită. 2. Eliminarea fluctuațiilor sezoniere, creșterea relevanței și preciziei: Activitatea noastră este pasibilă la diverse fluctuații de la un semestru la altul, datorate sezonalității sau influențelor factorilor externi. Raportul anual ar putea oferi o imagine mai completă și mai precisă a dinamicii activității operatorilor poștali. 3. Simplificarea procesului de raportare: O frecvență mai mici a rapoartelor va duce la un proces de raportare mai simplu și mai eficient, reducând riscul de erori și facilitând comunicarea cu autoritatea de reglementare.   În speranța că înțelegeți motivele și beneficiile acestei schimbări de abordare, ne dorim să primiți cu deschidere această recomandare de modificare a Proiectului cu privire la raportarea de date statistice de către furnizorii de servicii poștale și să ne sprijiniți în a continua să ne dezvoltăm și să obținem performanțe remarcabile cu administrarea optimă a resurselor întreprinderii. | **Se acceptă** | Au fost efectuate modificările corespunzătoare la proiectul de hotărâre |
|  | De asemenea solicităm respectuos clarificarea sintagmei „persoane implicate în furnizarea de servicii de livrare de colete poștale” expuse în punctul 5 al proiectului Hotărârii Consiliului de Administrație cu privire la raportarea de date statistice de către furnizorii de servicii poștale. În înțelegerea noastră acest indicator nu se referă la personalul administrativ și alți angajați ai persoanei juridice care în activitatea lor nu sunt implicați în procesul operațional de livrare a coletelor poștale. | **Nu se acceptă** | La acest subiect ANRCETI a solicitat opinia experților din țările Uniunii Europene care fac parte din grupurile de experți din cadrul ERGP (Grupul regulatorilor europeni din domeniul poștal) care ne-au comunicat că prin “persoane implicate în furnizarea de servicii de livrare de colete poștale” se are în vederea toate persoanele angajate la furnizorul de servicii de livrare de colete care au orice fel de contribuție la prestarea serviciilor de livrare de colete, inclusiv personalul administrativ. |

**Director ANRCETI Sergiu GAIBU**